Legal Document

Category: 9

Text:
12. ΝΟΜΟΣ υπ’ αριθ. 2257 της 7/7 Οκτ. 1952  Περί βαθμολογικής εξελίξεως του μονίμου υπαλληλικού προσωπικού του Κρατικού Εργοστασίου Αεροπλάνων.  Άρθρον μόνον.-1.Οι κατά την δημοσίευσιν του παρόντος Νόμου υπηρετούντες εις οργανικάς θέσεις μόνιμοι υπάλληλοι του Κρατικού Εργοστασίου Αεροπλάνων, μη κεκτημένοι των κατά το άρθρ. 33 παρ. 2-15 του Α.Ν. 1846/39 «περί ιδιωτικού προσωπικού εν γένει του Κ.Ε.Α.» τυπικών προσόντων και καταταγέντες, βάσει του άρθρ. 39 παρ. 1α΄ του αυτού Νόμου, εξελίσσονται άνευ περιορισμού τινος, εντός των οργανικών θέσεων, εν τη ιεραρχία του Κλάδου αυτών και εις θέσεις της Β΄ κατηγορίας, συμφώνως προς τας ειδικωτέρας διατάξεις του Νόμ. 1811/51 «περί Κώδικος καταστάσεως Δημοσίων Διοικητικών Υπαλλήλων», εφ’ όσον έχουσι δωδεκαετή τουλάχιστον παρά τω Κ.Ε.Α. υπηρεσίαν και συγκεντρούσι τα κατά την κρίσιν του Διοικητικού Συμβουλίου αυτού απαιτούμενα ουσιαστικά προσόντα, μετά προηγουμένην γνωμοδότησιν των οικείων Διευθυντών και του Γενικού Διευθυντού του Κ.Ε.Α. 2.Η τελευταία περίοδος του εδαφ. α΄ της παρ. 2 του άρθρ. 39 του Α.Ν. 1846/30 «περί ιδιωτικού προσωπικού εν γένει του Κρατικού Εργοστασίου Αεροπλάνων», καταργείται. Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.          38.Α.ζ.11-12 Κρατικό Εργοστάσιο Αεροπλάνων   82